ජාතික ඖෂධ නියාමන අධිකාරියේ දත්ත මැකී යාම සම්බන්ධයෙන් ස්වාධීන පරීක්ෂණයක් සිදු කිරීම සඳහා සෞඛ්‍ය අමාත්‍යාංශය විසින් පත් කරනු ලැබූ ස්වාධීන කමිටුවේ නිර්දේශය වී ඇත්තේ, මෙම පරීක්ෂණ අපරාධ පරීක්ෂණ දෙපාර්තමේන්තුව හරහා කිසිදු දේශපාලනඥයකුගේ මැදිහත් වීමකින් තොරව සිදු කළ යුතු බවටයි.එම නිර්දේශයට සෞඛ්‍ය රාජ්‍ය අමාත්‍යවරයා අනුමැතිය පළකර ඇතත්, සෞඛ්‍ය අමාත්‍ය ආචාර්ය කෙහෙළිය රඹුක්වැල්ල ඊට එකඟ වී නොමැති බවටයි සෞඛ්‍ය අමාත්‍යාංශ ආරංචි මාර්ග වැඩිදුරටත් සඳහන් කරන්නේ.මෙම මත ගැටුම් සෞඛ්‍ය අමාත්‍යවරයා සහ රාජ්‍ය අමාත්‍යවරයා අතර ගැටළු උග්‍ර කිරීමට හේතු වී ඇති අතර, සෞඛ්‍ය අමාත්‍ය ආචාර්ය කෙහෙළිය රඹුක්වැල්ල සමග තවදුරටත් කටයුතු කළ නොහැකි බව පවසමින් රාජ්‍ය ඖෂධ නීතිගත සංස්ථාවේ සභාපතිවරයා සහ කළමනාකාර අධ්‍යක්ෂවරයා සිය ඉල්ලා අස්වීමේ ලිපිය භාර දී ඇති බවත් වාර්තා වනවා.